TUF กำไรดีลงทุนเพิ่ม
TUF เผยกำไรดีเตรียมลงทุนเพิ่ม พร้อมจ่ายเงินปันผลฯให้สมาชิก
9 ส.ค. 2555

TUF เผยกำไรดีเตรียมลงทุนเพิ่ม พร้อมจ่ายเงินปันผลฯให้สมาชิก
บริษัท ไทยยูเนียน โฟรเซ่น โปรดักส์ (TUF) เปิดผลงานไตรมาส2 ปีนี้ กำไรสุทธิ ลดลงประมาณ 22%เหลือเพียง 1,001 ล้านบาท เทียบกับกำไรสุทธิ 1,283 ในช่วงเดียวกันปีก่อน 
สาเหตุที่ทกำไรลดลงเพราะมีเหตุการณ์พิเศษทางบัญชี จากการกู้เงินมาซื้อกิจการของเอ็มดับบลิวแบรนด์ส ซึ่งถูกบันทึกไว้จำนวน 400  ล้านบาทตามอายุเงินกู้  อย่างไรก็ตามอัตรากำไรขั้นต้น(มาร์จิน)ยังคงอยู่ในระดับที่ดี17% โดยมียอดขายในรูปเงินบาท26,757 เติบโต 8 %จากระยะเดียวกันปีก่อน สำหรับ 6เดือนปีนี้กำไรสุทธิดีขึ้น 20% จาก2,043 ล้านบาทหรือกำไรหุ้นละ 2.49บาทมามีกำไรสุทธิเป็น 2,468   ล้านบาท โดยมีรายได้จากการขายเท่ากับ 52,061ล้านบาท เพิ่มขึ้น 10%  ดังนั้นคณะกรรมการบริษัทจึงมีมติจ่ายเงินปันผลระหว่างกาลปีนี้ในอัตราหุ้นละ 1.10 บาท ให้แก่ผู้ถือหุ้นที่มีชื่อในทะเบียนวันที่ 23 ส.ค.และจ่ายเงินในวันที่ 31 ส.ค.2555 นอกจากนี้บอร์ดได้อนุมัติ การลงทุนของบริษัทย่อยคือ ไทยยูเนี่ยน ฟีดมิลล์ (TFM) ในการจัดตั้งบริษัท ทีซีเอ็ม ฟิชเชอรี่ เพื่อดำเนินธุรกิจฟาร์มกุ้งในจังหวัดสตูล และทีเอ็มเค ฟาร์ม  เพื่อดำเนินธุรกิจฟาร์มกุ้งในจังหวัดตรังเพื่อเพิ่มยอดขายอาหารกุ้งและรองรับผลผลิตลูกกุ้งที่ได้จากบริษัทไทยยูเนี่ยน แฮชเชอรี่